Բոլոր հոդվածները պարունակում են հղումներ, որոնք բացում են տեղեկույթի այլ էջեր, որոնք նույնպես պարունակում են հղումներ և կրկին կբացեն նոր էջեր։ Դուք կարող եք ավելացնել ձեր ուզած ցանկացած թեմայով նոր հոդվածը, պահպանելով կայքում ընդունված մասնակցության և խմբագրման էթիկական նորմերը, հոդվածների կառուցվածքի և շարադրման ոճն ու կանոնները։ Համարձակ եղե՜ք։ Գրելու ընթացքում կարող եք խորհրդակցել հայերեն Վիքիպեդիայի վիրտուալ հանրության մյուս անդամների հետ։ Վիքի նախագծերում բացի հասարակ կարգավիճակ ունեցող մասնակիցներից կան նաև ադմինիստրատորներ, ովքեր կօգնեն ձեզ ավելի բարդ ու տեխնիկական բնույթի խորհուրդներով և ովքեր նաև հետևում են հոդվածների մաքրությանը՝ պաշտպանելով դրանք վանդալիզմից և չարամիտ կամ անպատշաճ միջամտությունից։